Oscar Almgren
Store norske leksikon,Historie,Arkeologi,Arkeologer
Oscar Almgren var en svensk arkeolog. Fra 1897 var han knyttet til Uppsala universitet, og fra 1913 til 1925 var han professor i nordisk og sammenlignende fornkunnskap (vitenskap om gammel tid, oldtid, fortid).
Hans doktoravhandling Studien über die nordeuropäischen Fibelformen (1897) har stadig verdi for studiet av de nordeuropeiske kulturforbindelsene i eldre jernalder. Viktig er også Die ältere Eisenzeit Gotlands, som han utga sammen med Birger Nerman fra 1914 til 1923.Av grunnleggende betydning er hans sammenlignende arkeologiske og religionshistoriske arbeider over gravskikk og helleristninger. Hans hovedverk er her Hällristningar och kultbruk (1927). Les mer i Store norske leksikon arkeologi jernalderen